ถึงแม้จะมีหลากหลายช่องทางในการรับรางวัลและดอกเบี้ยจากคริปโต แต่สิ่งสำคัญคือผู้ใช้ควรพิจารณาถึงความเสี่ยงที่อาจเกิดขึ้น ในกรณีที่เงินทุนสูญหายไปนั้น แพลตฟอร์มกระจายอำนาจ (DeFi) มักขาดการป้องกันเงินฝาก หมายความว่าบนแพลตฟอร์มที่ให้ผลตอบแทนสูงนั้น มักจะมีความเสี่ยงสูงเป็นพิเศษเช่นเดียวกัน
ผลตอบแทนที่หลอกลวง: แพลตฟอร์มให้กู้ยืมและกลุ่มสภาพคล่องบางแห่งที่สัญญาว่าจะให้ผลตอบแทนสูงเกินจริง ซึ่งจะดึงดูดนักลงทุนให้ซื้อคริปโตที่มีมูลค่าเล็กน้อย (ส่วนมากจะเป็นสกุลใหม่) แม้ว่านักลงทุนจะได้ผลตอบแทนสูงในระยะสั้น แต่สินทรัพย์ดังกล่าวอาจมีความผันผวนสูง จึงทำให้คำสัญญานั้นไม่เป็นผล
การล็อคเงินทุน: แพลตฟอร์มให้กู้ยืมและการเดิมพัน (Staking) บางประเภทต้องการให้ผู้ใช้ทำการล็อคสินทรัพย์ของตนเองในช่วงเวลาที่กำหนด จึงส่งผลให้นักลงทุนขาดสภาพคล่องของตนเองที่อาจจะต้องเผชิญกับสภาวะตลาดในทางลบต่อมูลค่าของตนที่ถือครองอยู่ เช่น ราคาตลาดของสินทรัพย์ลดลง
ช่องโหว่ของ Smart Contract: ถึงแม้ว่าการทำงานส่วนใหญ่จะราบรื่นอย่างที่ควรจะเป็น แต่บางสัญญาก็มีช่องโหว่อย่างหลีกเลี่ยงไม่ได้ จึงเป็นผลให้การล็อคโทเคนไว้ในโปรโตคอลการเดิมพันหรือกลุ่มสภาพคล่องจะทำให้เงินของนักลงทุนสูญหายหรือถูกขโมยได้
การเข้าถึง: ไม่ใช่นักลงทุนทุกคนที่จะเชี่ยวชาญในขอบเขตของสินทรัพย์คริปโต และอย่างน้อยในโลกที่ซับซ้อนของ DeFi ถือเป็นความท้าทายอย่างมากที่จะทำความเข้าใจด้านเทคนิคอย่างดี จึงจะถือว่าเข้าถึงได้อย่างแท้จริง